Komission tiedonanto - Otsonikerrosta heikentävistä aineista annetun neuvoston asetuksen (EY) N:o 3093/94 mukainen ilmoitus välttämättömiin käyttötarkoituksiin vuonna 2000 sallittujen valvottavien aineiden käyttäjille Euroopan yhteisössä



Virallinen lehti nro C 208 , 22/07/1999 s. 0012 - 0013



Otsonikerrosta heikentävistä aineista annetun neuvoston asetuksen (EY) N:o 3093/94 mukainen ilmoitus välttämättömiin käyttötarkoituksiin vuonna 2000 sallittujen valvottavien aineiden käyttäjille Euroopan yhteisössä (1999/C 208/08) Tämä ilmoitus koskee seuraavia aineita: - kloorifluorihiilivedyt (CFC-yhdisteet) 11, 12, 113, 114 ja 115, - muut täysin halogenoidut kloorifluorihiilivedyt, - hiilitetrakloridi, - halonit, - 1,1,1-trikloorietaani, - bromifluorihiilivedyt (HBFC-yhdisteet). Tämä ilmoitus on osoitettu yrityksille, jotka 1. aikovat käyttää edellä mainittuja aineita yhteisössä inhallaattoriannostelupumppujen valmistukseen ja 2. aikovat hankkia edellä mainittuja aineita suoraan tuottajalta tai tuomalla niitä yhteisöön laboratorio- ja analyysikäyttöä varten. Välttämättömiin käyttötarkoituksiin tarvittavia valvottuja aineita voidaan saada yhteisön sisällä tapahtuvan tuotannon kautta ja tarvittaessa tuomalla niitä yhteisön ulkopuolelta. Niiden käyttäjien, jotka haluavat hakea komission myöntämää lupaa välttämättömiin käyttötarkoituksiin vuoden ajaksi 1 päivästä tammikuuta 2000 31 päivään joulukuuta 2000, on haettava komissiolta lupaa välttämättömiin käyttötarkoituksiin tämän ilmoituksen liitteessä I tai II olevalla lomakkeella. Otsonikerrosta heikentävistä aineista tehdyn Montrealin pöytäkirjan osapuolten päätöksessä IV/25 sovittiin arviointiperusteista ja menettelystä, joilla määritetään kyseisten aineiden ne välttämättömät käyttötarkoitukset, joita varten sallitaan tuotannon jatkaminen sen jälkeen, kun aineiden käytöstä on vaiheittain luovuttu. Montrealin pöytäkirjan osapuolten päätöksen IV/25 mukaisesti otsonikerrosta heikentävistä aineista 15 päivänä joulukuuta 1994 annetun neuvoston asetuksen (EY) N:o 3093/94(1) 3 ja 4 artiklassa vaaditaan kaikkien edellä mainittujen valvottujen aineiden yhteisössä vuonna 2000 sallittujen välttämättömien käyttöjen määrittämistä. Montrealin pöytäkirjan osapuolten päätöksessä X/6 vahvistetaan sellainen tuotannon ja kulutuksen taso, joka on tarpeen CFC-yhdisteiden välttämättömään käyttöön astman ja kroonisten ostruktiivisten keuhkosairauksien hoidossa käytettäviin inhalaattoriannostelupumppuihin sekä CFC 113:n käyttöön sydän- ja verisuonileikkauksissa käytettävien materiaalien pinnoituksessa. Innhalaattoriannostelupumppujen Euroopan yhteisössä vuonna 2000 tapahtuvan tuotannon osalta Montrealin pöytäkirjan osapuolten hyväksymä CFC-yhdisteiden 11, 12, 113 ja 114 määrä on 3770,2 tonnia. Laboratoriokäytön osalta pöytäkirjan osapuolten päätöksessä X/19 sallitaan välttämättömään laboratoriokäyttöön tarvittava tuotanto ja kulutus niiden ehtojen mukaisesti, joita sovelletaan laboratoriokäyttöä koskevan poikkeukseen sellaisena kuin se sisältyy Montrealin pöytäkirjan osapuolten kuudetta kokousta koskevan kertomuksen liitteeseen II(2). Montrealin pöytäkirjan osapuolten päätöksen VI/9 mukaisest laboratoriokäyttöön tarkoitetun 1,1,1-trikloorietaanin puhtauden on oltava vähintään 99,0 % ja CFC-yhdisteiden ja hiilitetrakloridin puhtauden on oltava vähintään 99,5 %. Asetuksessa (EY) N:o 3093/94 säädetty menettely, joilla määritetään valvottujen aineiden määrät edellä mainittuja välttämättömiä käyttötarkoituksia varten, on seuraava: 1. Välttämättömiä käyttötarkoituksia koskevia hakemuksia voivat tehdä kaikki valvottujen aineiden käytöstä inhalaattoriannostelupumppujen valmistuksessa sekä laboratoriokäytöstä kiinnostuneet. Hakemuspyynnöissä on oltava inhalaattoriannostelupumpuista tämän ilmoituksen liitteessä I mainitut ja laboratoriokäytöstä tämän ilmoituksen liitteessä II mainitut tiedot. 2. Käytöstä kiinnostuneiden on toimitettava hakemuspyyntö seuraavaan osoitteeseen kuukauden kuluessa tämän ilmoituksen julkaisemisesta: Dörthe Ohm Euroopan komissio Pääosasto XI Ympäristö, ydinturvallisuus ja pelastuspalvelu Yksikkö D.3 Rue de la Loi/Wetstraat 200 B - 1049 Bruxelles/Brussel. Kyselyihin vastataan edellä mainitussa osoitteessa, puhelimitse (32-2) 296 36 92 tai Faksin välityksellä (32-2) 296 95 54. Jäljennös hakemuksesta on lähetettävä myös jäsenvaltion toimivaltaiselle viranomaiselle (ks. Liite III). 3. Komissio käsittelee tässä ilmoituksessa annetussa määräajassa vastaanotetut hakemukset otsonikerrosta heikentävistä aineista annetun asetuksen (EY) N:o 3093/94 16 artiklassa säädetyn menettelyn mukaan. 4. Edellä mainitun menettelyn perusteella komission päätöksessä määritetään valvottujen aineiden määrät yhteisössä vuodeksi 2000 niille hakemuksen jättäneille käyttäjille, joille valvottujen aineiden lisätuotanto ja tuonti sallitaan. 5. Komissio myöntää luvat hyväksytyille käyttäjille ja ilmoittaa heille luvan salliman käyttötarkoituksen ja aineen sekä kyseisten valvottujen aineiden määrät. 6. Ne käyttäjät, joilla on lupa valvotun aineen välttämättömään käyttöön vuonna 2000, voivat esittää luvan sallimat vaatimuksensa tuottajalla tai tarvittaessa pyytää komissiolta tuontilupaa luvan salliman kysynnän tyydyttämiseksi. Sen jäsenvaltion, jossa aineita tuotetaan olennaisia määriä, toimivaltainen viranomainen voi antaa tuottajalle luvan tuottaa valvottua ainetta luvan salliman kysynnän tyydyttämiseksi. Jäsenvaltion toimivaltaisen viranomaisen on ilmoitettava tällaisen luvan antamisesta komissiolle hyvissä ajoin etukäteen. (1) EYVL L 333, 22.12.1994. (2) Jäljennöksiä näistä ehdoista on saatavilla yllä olevasta osoitteesta. LIITE I Ilmoitus INHALAATTORIANNOSTELUPUMPPUJEN(1) käytöstä astman ja muiden kroonisten obstruktiivisten sairauksien hoidossa >PIC FILE= "C_1999208FI.001302.EPS"> >PIC FILE= "C_1999208FI.001303.EPS"> (1) Hakemuksiin inhalaattoriannostelupumppujen käytöstä astman ja muiden kroonisten obstruktiivisten sairauksien hoidossa on liitettävä jäljennös asianmukaisesta markkinointiluvasta, jonka toimivaltaiset kansalliset viranomaiset ovat myöntäneet ja vahvistaneet nimenomaan kyseiseen käyttöön. LIITE II Ilmoitus LABORATORIOKÄYTÖSTÄ >PIC FILE= "C_1999208FI.001502.EPS"> >PIC FILE= "C_1999208FI.001503.EPS"> >PIC FILE= "C_1999208FI.001504.EPS"> ALLEGATO III//ANEXO III//ANEXO III//ANNEX III//ANNEXE III//ANHANG III//BIJLAGE III//BILAG III//BILAGA III//LIITE III//ΠΑΡΑΡΤΗΜΑ III AUSTRIA Mr Paul Krajnik Ministry of the Environment Chemical Department Stubenbastei 5 A - 1010 Wien BELGIUM Mrs Lutgarde Coppens Ministère de la Santé Publique et de l'Environnement Département de l'Environnement 19, Boulevard Pacheco - bte 7 B - 1010 Brussels DENMARK Mr Henri Heron Miljøstyrelsen Strandgade 29 DK - 1401 Copenhagen K FINLAND Mrs Eliisa Irpola Finnish Environment Institute Kesäkatu 6 FIN - 00121 Helsinki FRANCE Mrs Laurence Musset Ministère de l'Environnement DRPR/BSPC 20, Avenue de Ségur F - 75302 Paris 07 SP GERMANY Mr Heinrich W. Kraus Federal Ministry for the Environment Dept. JG 115 Bernkasteler Straße 8 D - 53175 Bonn GREECE Mrs Elpida Politis Ministry for the Environment, Physical Planning and Public Works International Activities and EEC Department 17 Ameliedos Street GR - 11523 Athens IRELAND Ms Nuala McLoughlin Department of the Environment Environment International Custom House IRL - Dublin 1 ITALY Mrs Giuliana Gasparrini Ministry of Environment Atmospheric Pollution Department Via Ferratella in Laterano, 33 I - 00184 Roma LUXEMBOURG Mr Theo Weber Administration de l'Environnement 1, Rue Bender L - 1229 Luxembourg PORTUGAL Ms Cristina Vaz Nunes Ministério do Ambiente Instituto de Meteorologia Rua C ao Aeroporto de Lisboa P - 1700 Lisboa SPAIN Mr Ángel Rascón Ministerio de Medio Ambiente DG de Calidad y Evaluación Ambiental Pza. San Juan de la Cruz s/n 4a Planta - Despacho 4.60 E - 28071 Madrid SWEDEN Ms Maria Ujfalusi Swedish Environmental Protection Agency Naturvårdsverket Blekholmsterassen 36 S - 106 48 Stockholm NEDERLAND Dr. Joop A. van Haasteren Ministerie van Volkshuisvesting, Ruimtelijke Ordening en Milieubeheer Postbus 30945 Rijnstraat 8 2500 GX Den Haag Nederland UNITED KINGDOM Mrs Maria Nolan Department of the Environment, Transport and Regions Global Atmosphere Division 3rd floor - zone 3/C2 Ashdown House 123, Victoria Street UK - SW1E 6DE London